ΓΡΑΠΤΗ ΕΡΩΤΗΣΗ E-3505/00

υποβολή: Piia-Noora Kauppi (PPE-DE) προς την Επιτροπή

(10 Νοεμβρίου 2000)

Θέμα: Έλεγχος αγροτικών επιδοτήσεων και πολιτική ποινών

Η Φινλανδία είναι πιθανόν ναποχρεωθεί να επιστρέψει περίπου 25 εκατ. μάρκα σε αγροτικές ενισχύσεις που έλαβε από την ΕΕ, λόγω ανεπαρκών ελέγχων. Το ποσό αυτό καλύπτει το σύνολο της χρονικής περιόδου μετά την ένταξη της χώρας στην ΕΕ.

Ο Υπουργός Γεωργίας της Φινλανδίας, κ. Kalevi Hemil, δήλωσε δημοσία ότι το λάθος κακής χρήσεως των ενισχύσεων οφείλεται στους εξαιρετικά αυστηρούς, γραφειοκρατικούς και ρυθμιστικούς ελέγχους της Ευρωπαϊκής Ένωσης.

Κατά την άποψή του, αδικαιολόγητες ποινές επιβάλλονται για μικρά λάθη διαχείρισης των επιδοτήσεων. Εάν το επιώτιο μιας αγελάδας λείπει, η επιδότηση μπορεί να μην εγκριθεί για το σύνολο του κοπαδιού. Ομοίως, κατά τονπολογισμό της καλλιεργημένης εκτάσεως, η έλλειψη αναφοράς ερειπίων ή μικρού αχυρώνα μπορεί να έχει ως αποτέλεσμα την απλή άρνηση επιδότησης για όλη την αρόσιμη έκταση.

Οι Υπουργοί Γεωργίας πρότειναν, εξάλλου, στην Επιτροπή την απλοποίηση του συστήματος ποινών.

1. Έχει δημιουργηθεί ήδη ομάδα εργασίας για τον λόγο αυτό;

2. Ποιά είναι η άποψη της Επιτροπής όσον αφορά την πρόταση ότι η απώλεια επιδότησης μπορεί να εφαρμόζεται μόνο σε μεμονωμένες περιπτώσεις;

Απάντηση του κ. Fischler εξ ονόματος της Επιτροπής

(9 Ιανουαρίου 2001)

Όσον αφορά τα σχόλια για την επιβολή παράλογων χρηματικών ποινών, η Επιτροπή επιθυμεί να τονίσει τη σημασία που αποδίδει στην τήρηση της αναλογικότητας των κυρώσεων που προβλέπεται στη νομοθεσία του ολοκληρωμένου συστήματος διαχείριση και ελέγχου (IACS). Εντούτοις,πάρχει σαφής ανάγκη για ένα σύστημα κυρώσεων που να διασφαλίζει την ορθή διαχείριση και διαφύλαξη των ταμείων της Κοινότητας. Τα άτομα που ζητούν ενισχύσεις από την Κοινότητα θα πρέπει να σέβονται τους κανόνες, και ιδιαίτερα αυτούς που αναφέρονται στην επιλεξιμότητα των ενισχύσεων, ενώ όσοι αποδεδειγμένα δεν συμμορφώνονται θα πρέπει ναφίστανται τις ανάλογες κυρώσεις. Όσον αφορά τα παραδείγματα που αναφέρονται στην ερώτηση του Αξιότιμου Μέλους του Κοινοβουλίου, η Επιτροπή δεν έχειπόψη της οποιεσδήποτε κυρώσεις που να έχουν εφαρμοσθεί κατά τον περιγραφόμενο τρόπο (δηλαδή πλήρης απόρριψη για σχετικά ήσσονος σημασίας παρατυπία), αν και επιβεβαιώνει ότι ενδεχομένως εφαρμόσθηκε ποσοστιαία μείωση στη συνολική αίτηση ενίσχυσης.

Η Επιτροπή επιθυμεί να ενημερώσει το Αξιότιμο Μέλος του Κοινοβουλίου ότι:

- Η Επιτροπή διοργανώνει τακτικές συνεδριάσεις επιτροπών και άλλων ομάδων εμπειρογνωμόνων για να συζητήσουν και να τροποποιήσουν τον κανονισμό της Επιτροπής (ΕΟΚ) αριθ. 3887/92 της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(1), σε συνεργασία με τα κράτη μέλη. Οι συζητήσεις αυτές αναμένεται ότι θα ενταθούν στη διάρκεια του 2001. Επιπλέον, μία ad hoc ομάδα εργασίας, όπως αναφέρεται στη δήλωση του Συμβουλίου της 25ης Οκτωβρίου 2000, επιφορτισμένη με το καθήκον του συντονισμού των αναλύσεων και της συζήτησης των προτάσεων που αναφέρονται στην απλούστευση γενικότερα, συνεδρίασε για πρώτη φορά στις 11 Δεκεμβρίου 2000.

- Η Επιτροπή δεν δύναται να συμφωνήσει με την αντίληψη ότι οι κυρώσεις θα πρέπει να περιορίζονται μόνο στο στοιχείο παραβίασης, παραδείγματος χάρη σε ένα μη επιλέξιμο ζώο, καθώς αυτό θα μπορούσε να οδηγήσει σε κατάσταση που οι αιτούντες ενίσχυση να μην βγαίνουν ποτέ χαμένοι, ενδεχομένως ενθαρρύνοντας έτσι τη σκόπιμη άρνηση συμμόρφωσης με τους κανόνες που διέπουν τις ενισχύσεις.

(1) ΕΕ L 391 της 31.12.1992.